
Statut Skupnosti dijakov
Srednje ekonomske in trgovske šole na Šolskem centru Nova Gorica

I. SPLOŠNE DOLOČBE

1. člen
(vsebina in ime)

Ta pravilnik ureja delovanje Skupnosti dijakov Srednje ekonomske in trgovske šole.
Uradno ime skupnosti je Skupnost dijakov Srednje ekonomske in trgovske šole na Šolskem centru Nova Gorica, s kratico SD SETŠ (v nadaljevanju SD SETŠ).
Naslov: Skupnost dijakov Srednje ekonomske in trgovske šole Nova Gorica, Cankarjeva ulica 10, 5000 Nova Gorica.
2. člen
(simboli)

Simbol Skupnosti dijakov Srednje ekonomske in trgovske šole je logotip Srednje ekonomske in trgovske šole na Šolskem centru Nova Gorica. 

3. člen
(namen)

SD SETŠ skupaj z vodstvom šole v skladu z Letnim delovnim načrtom soorganizira obšolsko življenje in delo in obravnava vprašanja povezana z vzgojno izobraževalnim programom, organizacijo in upravljanjem ter daje organom šole svoje predloge, ocenjuje delo vodstva šole in podaja mnenja.

SD SETŠ Nova Gorica deluje na naslednjih področjih:
· povezovanje dijakov v šoli, mestu in državi,
· sodelovanje dijakov pri načrtovanih dejavnostih šole,
· varovanje pravic dijakov,
· drugih področjih, ki so v interesu dijakov.








4. člen
(članstvo)

Člani SD SETŠ so vsi dijaki Srednje ekonomske in trgovske šole Nova Gorica.


5. člen
(status)

SD SETŠ je skupnost dijakov Srednje ekonomske in trgovske šole Nova Gorica, ki deluje v
okviru Srednje ekonomske in trgovske šole, ki je del Šolskega centra Nova Gorica.
SD SETŠ je članica Dijaške organizacije Slovenije – DOS ter z njo sodeluje.

SD SETŠ deluje v skladu z zakoni in pravilniki, ki urejajo delovanje Srednje ekonomske in trgovske šole. 

6. člen
(financiranje)

Stroški delovanja SD SETŠ se pokrivajo iz sredstev:
· javnih dijaških finančnih razpisov,
· dohodki od dejavnosti SD SETŠ
· prispevki donatorjev,
· sredstva pristojnega ministrstva za delovanje šole,
· sponzorskimi sredstvi,
· prostovoljnih prispevkov,
· iz drugih virov.

II. ORGANIZACIJA DELOVANJA

7. člen
(javnost delovanja)

Javnost delovanja SD SETŠ se zagotavlja z objavami na oglasni deski dijaške skupnosti, z
okrožnicami, na spletnih straneh Srednje ekonomske in trgovske šole, v letnem
poročilu, v šolski publikaciji ter z zapisniki s sestankov SD SETŠ.

8. člen
(način delovanja)

SD SETŠ deluje na ravni oddelkov izobraževalnih programov, ki se izvajajo na šoli: 
· ekonomski tehnik
· ekonomski tehnik PTI
· administrator
· trgovec





9. člen
(predstavniki oddelčnih skupnosti)

Oddelčna skupnost (razred) na začetku šolskega leta izvoli enega predstavnika (predsednik razreda) in njegovega namestnika (podpredsednik), ki zastopata interese oddelka na ravni šole. Predstavniki oddelkov so praviloma dijaki, ki nimajo izrečenih vzgojnih ukrepov. Oddelčna skupnost lahko svojega predstavnika med šolskim letom iz objektivnih razlogov zamenja.

10. člen
(naloge in pristojnosti predstavnika oddelčne skupnosti)

Predstavnik oddelčne skupnosti zastopa oddelčno skupnost v Odboru SD SETŠ, povezuje oddelek in mu predstavlja sklepe Odbora SD SETŠ, se pred vsakim sestankom sveta SD SETŠ  pripravi tako, da se o točkah dnevnega reda sestanka sveta pogovori z dijaki v oddelku.

11. člen
(organiziranost na ravni šole)

SD SETŠ je organizira Odbor Skupnosti dijakov Srednje ekonomske in trgovske šole in  projektnih skupin (kulturna, športna,…).

13. člen
(vodenje Odbora)

Odbor SD SETŠ vodi predsednik SD SETŠ. Predsednik SD SETŠ je predsednik Skupnosti dijakov, torej vseh dijakov šole, ter predsednik Odbora, ki je sestavljen iz predstavnikov iz vsakega razreda šole.

14. člen
(sestava Odbora)

Odbor SD SETŠ je sestavljajo:
· Predsednik SD SETŠ
· Podpredsednik SD SETŠ
· Mentor SD SETŠ
· po en predstavnik vsakega izobraževalnega programa, ki se izvajajo na šoli: ekonomski tehnik, ekonomski tehnik PTI, trgovec in administrator. 

Odbor lahko sestavlja še zapisnikar, če se tako člani odločijo na prvem sestanku.

15. a člen
(volitve)

Kandidate za predsednika SD SETŠ predlagajo člani.
Kandidat/i pripravijo predloge programa dela SD SETŠ in ga javno predstavijo. 

Predsednika SD SETŠ volijo člani SETŠ z navadno večino. Volitve so velijave v primeru, da voli več kot polovica prisotnih članov Odbora SD SETŠ. Mandat dobi kandidat, ki dobi največ glasov. 
Če je kandidatov več, kandidat, ki je na volitvah drugi, postane podpredsednik SD SETŠ. 
Volitve potekajo v šoli in so tajne. Volitve morajo biti opravljene do 15. maja v šolskem letu. 

Če sta bila predsednik in podpredsednik SD SETŠ izvoljena s strani oddelčne skupnosti za člana Odbora, oddelčna skupnost izvoli dva druga predstavnika za Odbor. 

Mandat predsednika in/ali predpredsednika SD SETŠ traja eno leto oz. do naslednjih volitev in se lahko ponovi. Mandidat se lahko predčasno konča zaradi objektivnih osebnih razlogov. V tem primeru se ponovijo volitve prdsednika.

V primeru neopravljanja dolžnosti lahko predsednika na predlog SD SETŠ ali ravnateljice šole odstavi Odbor SD SETŠ. 

15 c. člen
(naloge Obora)

Dolžnosti predsednika Skupnosti dijakov Srednje ekonomske in trgovske šole Nova
Gorica so:
· deluje v interesu vseh članov SD SETŠ,
· sodeluje z vodstvom šole,
· vodi Odbor SD SETŠ
· sklicuje sestanke Odbora SD SETŠ
· vodi sestanke sveta SD SETŠ ter preverja prisotnosti in sklepčnosti na sestankih Odbora SD SETŠ,
· zastopa SD SETŠ v Dijaški organizaciji Slovenije,
· opravlja druge naloge, za katere ga pooblasti Odbor

Dolžnosti podpredsednika SD SETŠ so:
· nadomeščanje predsednika v primeru njegove odsotnosti 
· opravlja druge naloge, za katere ga pooblasti Odbor SD SETŠ


16. člen
(projektne skupine)

Za izvajanje posameznih projektov SD SETŠ oblikuje Odbor SD SETŠ projektno skupino z vodjo. Člane izbere vodja projektne skupine.

16. a člen
(naloge projektne skupine)

Projektna skupina je dolžna poiskati mentorja, skupaj z mentorjem pripravi izvedbeni in
finančni načrt za projekt, za katerega je bila osnovana, projekt izvede in pripravi poročilo. O
načrtu, projektu in izvedbi poroča Odboru SD SETŠ.


17. člen
(mentor)

SD SETŠ ima za svoje delovanje imenovanega mentorja iz profesorskega zbora. Mentorja
imenuje ravnatelj.
Mentor je v svojem delovanju v imenu SD SETŠ odgovoren Odboru. 

V funkciji, ko ne predstavlja SD SETŠ, deluje v skladu z enakimi delovnimi pogoji kot zaposleni na Srednji ekonomski in trgovski šoli Nova Gorica.






III. KONČNE DOLOČBE
18. člen
(sprejem statuta)

Statut sprejme ali spremeni SD SETŠ z dvotretjinsko večino prisotnih na sestanku.
Ta statut je veljaven, ko ga potrdi in podpiše ravnateljica Srednje ekonomske in trgovske šole.


Predsednica SD SETŠ
Anika Velišček

Mentorica SD SETŠ 
Tatjana Munih, prof.

Ravnateljica Srednje ekonomske in trgovske šole
Inga Krusič Lamut, univ.dipl.ekon.

V Novi Gorici, 20.11.2015
Statut Skupnosti dijakov Srednje ekonomske in trgovske šole na Šolskem centru Nova Gorica. Sprejet je bil 20.11.2015

